**כולל קיץ-בית המדרש שערי רחמים לעדת המשהדים**

**מסכת סוכה פרק לולב הגזול**

**מראה מקומות ליום חמישי,כז' אב תשפ"א**

1. גמ' "נקטם ראשו" עד דף לב. "בעל מום הוא ופסול" עם רש"י ותוס'
2. ריטב"א כאן, שו"ת הרא"ש כלל כד' ס"י, טור וב"י סי' תרמה', שו"ע שם ס"ט עם שערי תשובה ומ"ב שם
3. טור וב"י שם

**בהצלחה רבה!**

חידושי הריטב"א מסכת סוכה דף לא עמוד ב

אותן לולבין שראשי העלין כפופין אני חושש דהא תני כפוף פסול וכפוף היינו כפיפת הראש דכתיב הלכוף כאגמון ראשו ואפי' עלה האמצעי חשוב ראשו, ואין לי טעם ברור להכשיר.

שו"ת הרא"ש כלל כד סימן י

ולולב סדוק דעביד כהימנק פסול. ומה שכתבת שיש להחמיר שלא לצאת בלולב כפוף לא מסתבר לי שאין להוסיף על הפסולין שמנו חכמים. וכפיפת הראש לא מיקרי כפיפה דכיון דכלו זקוף רק שעלין העליונים כפופים מעט לא מיקרי כפוף, ואני אוהב אותו יותר לצאת בו לפי שאין העלין נחלקין ותיומתו קיימת.

טור אורח חיים הלכות לולב סימן תרמה

ואם כפוף בראשו פסול ודוקא כששדרתו כפופ' אבל עליו כפופין בראשו ז)כמו שדרך להיות הרבה לולבין כשר:

בית יוסף אורח חיים סימן תרמה

ומ"ש רבינו ודוקא בששדרתו כפופה אבל עליו כפופין וכו'. כך כתב רבינו ירוחם (שם) וזה לשונו כפוף מיירי בשדרה דאי בעלין רוב הלולבים עליהם כפופות ואף על פי שהר"ן כתב אמתניתין דנקטם ראשו דלולב (יד. ד"ה נקטם) וזה לשונו שמה שאמרו בברייתא לולב כפוף סדוק בעלה אמצעי אמרו ומשמע דמיפסל בכל שהוא לפי שעשו ראשו של לולב כחוטמו של אתרוג (לה:) דכל שהוא פוסל בו: הרא"ש כתב בתשובה (כלל כד סי' י) מה שכתבת שיש להחמיר שלא לצאת בלולב כפוף לא מסתבר לי שאין להוסיף על הפסולים שמנו חכמים וכפיפת הראש לא מיקרי כפיפה דכיון דכולו זקוף רק שעליו העליונים כפופים מעט לא מיקרי כפוף ואני אוהב יותר לצאת בו לפי שאין העלין נחלקים ותיומתו קיימת עד כאן:

שולחן ערוך אורח חיים הלכות לולב סימן תרמה סעיף ט

אם (לח) כפוף בראשו, (לט) פסול; ודוקא כששדרתו כפופה, [ח\*] <י> אבל ח עליו (מ) ט') כפופים (מא) בראשו כמו שדרך להיות הרבה לולבים, (מב) כשר.

שערי תשובה סימן תרמה ס"ק [ח\*]

אבל עליו כפופים בראשו כו'. והב"ח כתב דנכון ליזהר כהר"ן אף שעליו כפופים בראשן וגם בשאילת יעב"ץ כתב דאף שהרא"ש כ' שהיה אוהב לצאת בו לדעת גדולים אחרים לא די שאינו מן המובחר אלא שאין יוצאים בו ובא"ר הביא גם כן דברי הב"ח וכ' שכ"כ בה"ג בשם רדב"ז, מיהו נראה דר"ן לאו דוקא כ"ש קאמר אלא חלק גדול כפוף כמ"ש בס"ק ד' עכ"ל ור"ל שבסק"ד לענין נחלק כ' בשם הט"ז דנחלק קצתו היינו עכ"פ כטפח או כזית ע"ש ואם כן ה"ה הכא ובאמת לא שכיחי כלל כפוף כשיעור טפח וגם נראה דל"ד לנחלק דמדמה הט"ז לפגימת המזבח ע"ש משא"כ כאן נראה דהר"ן פוסל בכל גווני דס"ל דהוי שינוי מדרך ברייתו אף שלפעמים נמצא גידול כזה, וע' בט"ז דמתחלה נקט כטפח ואחר כך נקיט כטפח או כזית ונראה דלישנא קמא עיקר ולישנא בתרא נקט ליה משום פלוגתא דר"ש וראב"י לענין פגימת המזבח, והרמב"ם שם פסק כר"ש דשיעורו טפח וע' בח"צ סימן יו"ד דמייתי ראיה להרמב"ם מסוכה דאמרינן ואותו היום נפגמה קרן המזבח כו' וע' בלבוש והביאו המג"א דאם רוב העלין או כולו כפופין פסול וע' בא"ר שכתב שהט"ז חולק ומכשיר אף ברובה (בט"ז משמע שאף בכולם דעתו להכשיר בזה ע"ש) ונראה שבזה עכ"פ נכון ליזהר בדאיכא אחר שלא לצאת בזה שראשי העלין כולם או רובם כפופים:

משנה ברורה סימן תרמה ס"ק מ

כפופים וכו' - והרא"ש כתב אוהב אני יותר לצאת בו שאין העלין נחלקין ותיומתו קיימת וכתב הלבוש ודוקא כשהעלה העליונה לבד כפופה אבל אם כולן או רובן כפופים כל שהוא פסול דודאי זהו שינוי מברייתו ואינו הדר כלל עכ"ל והעתיקו המ"א ודעת הט"ז[מ] שאין לחלק בזה ועכ"פ בדאיכא אחר[מא] בודאי יש ליזהר שלא לצאת בזה שראשי העלין כולם או רובם כפופים:

משנה ברורה סימן תרמה ס"ק מב

כשר - ויש מן הפוסקים[מג] שמחמירין בזה[מד] אכן המנהג להקל כהשו"ע ועיין בשע"ת:

טור אורח חיים הלכות לולב סימן תרמה

נסדק ראשו כשר ואי עביד כהימנק פי' כמו שיש בו ב' ראשים כזה פסול ופירש"י ב\*\*)שתחלת ברייתו היתה כך שיש לו ב' שדראות מחצית עליו לכאן ומחציתם לכאן א]\* ולשון נסדק אינו משמע כך דא"כ היה לו לומר לולב שגדל סדוק כי היכי דאמר לולב דסליק בחד הוצא אלא מיירי שנסדק באמצעיתו עד שנפתח:

בית יוסף אורח חיים סימן תרמה

נסדק ראשו כשר ואי עביד כהימנק וכו'. שם (לא:) אהא דתנן נקטם ראשו פסול אמר רב הונא לא שנו אלא נקטם אבל נסדק כשר ונסדק כשר והתניא לולב כפוף קווץ סדוק עקום דומה למגל פסול אמר רב פפא דעביד כהימנק. ופירש רש"י נסדק. נסדקו ראשי העלין: אמר רב פפא. הא דקתני סדוק פסול לאו שנסדקו ראשי עלין או שדרה אלא דעביד כהימנק פוצפו"ר של ברזל של סופרים שיש לו שני ראשים ראשו אחד מפוצל כך גדל הלולב כמין [שתי] שדראות מחצית עליו לכאן ומחצית עליו לכאן עכ"ל ומה שהקשה עליו רבינו דלשון נסדק אינו משמע כך וכו' אינה קושיא כלל דרש"י לאו אנסדק קאי אלא אסדוק שהרי לפרש דברי רב פפא אתא ורב פפא כי אמרה למילתיה אברייתא דקתני סדוק פסול אמרה ולישנא דסדוק מתחלת ברייתו משמע כמו כפוף וכווץ ועקום דמיתנו בהדיה: ומשמע מדברי רש"י דאפילו נסדק כל עלה האמצעי כשר ולא מיפסיל משום נחלקה התיומת עד שתסדק השדרה עד העלים שלמטה מעלים האמצעיים העליונים ודלא כרבינו ירוחם (נ"ח ח"ג נח ע"ג) שכתב על פירוש רש"י דהא דנסדק כשר מיירי בששני עלים האמצעיים לא נחלקו שאם לא כן היינו נחלקו התיומת: וכתב הר"ן (יד: ד"ה גמ') אהא דאמר רב הונא לא שנו אלא נקטם אבל נסדק כשר כבר כתבתי במשנתינו (יד. ד"ה נקטם) דנקטם ראשו היינו ראש עלה העליון ובדידיה נמי אמרינן דנסדק כשר אלא אי עביד כהימנק וכי תימא והא אמרינן לקמן (לב.) נחלקה התיומת פסולה ופירשו בו דהיינו העלה האמצעי אלמא אף על גב דלא עביד כהימנק פסול תירצו בזה דכי פסלינן בנחלקה התיומת היינו דוקא ברובא אבל מיעוטא לא מיפסל אלא היכא דעביד כהימנק ומחמירין עוד לומר דכל שנחלק המתאם אפילו במיעוט פסול וכי שרינן נסדק בדלא עביד כי הימנק היינו בנסדק לרחבו ואין זה במשמע אלא שראוי לחוש ולהחמיר ואחרים פירשו דנחלקה התיומת לאו בעלה האמצעי בלחוד קאמר אלא העלין הכפולים יש להן בגבן דבר שמחבר אותם ומתאימן ונקרא תיומת ואם נחלק רוב העלין ורוב כל עלה ועלה מהם באותו מקום פסול וכן פירש הרי"ף ולפי זה אפשר דאפילו נסדק רובו או כולו של עלה האמצעי כשר אלא אם כן עביד כי הימנק ומקילין עוד לפי זה ואומרים דכי פסלינן בדעביד כי הימנק היינו שהלולב עשוי כך מתחלתו כעין שתי שדראות מקצת עלין כאן ומקצת עלין כאן אבל נסדק ראש העלין והשדרה ויכול לאגדו כי האי גוונא נסדק מיקרי וכשר עכ"ל: